במשחקים הפאראלימפיים ריו דה ז'ניירו (2016) דורגה ישראל במקום 74 לאחר שזכתה בשלוש מדליות ארד. משחקים אלו היו המשחקים דלי ההישגים של נבחרת ישראלית והדרוג הנמוך ביותר של משלחת ישראלית מאז ייסוד המשחקים הפאראלימפיים בשנת 1960. במדליות הארד זכו החותרת מורן סמואל במקצה ל-1000 מטר בתוצאה של 5:17:46 דקות, הקלע דורון שזירי במקצה הירי שלושה מצבים ממרחק 50 מטרים בתוצאה של 437.5 נקודות והשחיינית ענבל פיזרו במשחה ל-200 מטר מעורב אישי בתוצאה של 3:38:20 דקות.